**PITANJA I ODGOVORI 24.02.2021.-02.03.2021.**

[**https://min-kulture.gov.hr/?id=20492**](https://min-kulture.gov.hr/?id=20492)**,** [**www.strukturnifondovi.hr**](http://www.strukturnifondovi.hr)

**FOND: Fond solidarnosti Europske unije**

**PROGRAM: Provedba mjera zaštite kulturne baštine oštećene u potresu 22. ožujka 2020. godine na području Grada Zagreba, Krapinsko-zagorske i Zagrebačke županije**

**BROJ POZIVA: 612-05/21-01/0147**

**TIP NATJEČAJA: otvoreni poziv**

**MODALITET: trajni do isteka sredstava**

**NACIONALNO KOORDINACIJSKO TIJELO: Ministarstvo prostornog uređenja, graditeljstva i državne imovine**

**ROK ZA PODNOŠENJE PROJEKTNIH PRIJEDLOGA: 31.05.2022.**

**ROK ZA ODGOVOR NA PITANJE: 7 dana od zaprimanja**

|  |  |
| --- | --- |
| Točkom 2.5. propisano je da bi operacija bila prihvatljiva, da se mora odnositi na zgradu koja je oštećena u potresu (dokazuje se uvidom u bazu podataka o preliminarnom pregledu ili nalazom ovlaštene stručne osobe) i prijavitelj mora ishoditi i priložiti akt o mjerama zaštite kulturnog dobra. U službenim pitanjima i odgovorima od Ministarstva 26.01-02.02.2021. navedeno je da se čuvaonice i Aktivnost 2. radovi adaptacije i opremanja prostora čuvaonica prijavljuju posebno.Obzirom da smo vlasnik građevine koja bi nam mogla poslužiti kao privremena čuvaonica (uz radove za prilagodbu prostora – izvedbu odgovarajućih instalacija obzirom na građu koji bi unutra smjestili) tokom radova za pohranu muzejske, arhivske, knjižnične građe te umjetnina, inventara i opreme ugroženih građevina koje će se obnavljati cjelovitom obnovom. Građevina nije zaštićena kao pojedinačno kulturno dobro ali se nalazi unutar zaštićene povijesne urbane cjeline i tu građevinu ne bi prijavili za konstruktivnu obnovu, već samo da nam služi kao čuvaonica za građu tokom radova na ostalim građevinama koje se obnavljaju cjelovito obnovom. Obzirom da su natječajem propisani obavezni prilozi da li je i samo za Aktivnost 2. radove adaptacije i opremanja prostora za građevinu koja bi služila kao privremena čuvaonica potrebno priložiti nalaz stručne osobe kojim dokazujemo uporabljivost/neuporabljivost građevine i akt o mjerama zaštite od strane | Sve zgrade koje se nalaze unutar zaštićene kulturno-povijesne cjeline upisane u Registar kulturnih dobara Republike Hrvatske smatraju se dijelom kulturnog dobra i mogu biti predmetom prijave na Poziv. Uređenje i opremanje čuvaonice je prihvatljiva aktivnost unutar uporabljive građevine i nije potreban akt o mjerama zaštite, ali se za uređenje zgrade primjenjuju odredbe Zakona o zaštiti i očuvanju kulturnih dobara.Akt o mjerama zaštite je nužan za građevine iz kojih se navedena muzejska, arhivska, knjižnična građa te umjetnine, inventar i oprema namjeravaju izmjestiti kao i za navedenu pokretnu baštinu oštećenu u potresu. Za neoštećenu pokretnu građu koju se namjerava izmjestiti radi radova na nepokretnoj kulturnoj baštini u kojoj se nalazi nije obvezan akt o mjerama zaštite nego će evakuacija i zbrinjavanje biti obuhvaćeni projektom obnove nepokretne kulturne baštine na koji je nužno ishoditi posebne uvjete i prethodno odobrenje(potvrdu nadležnog tijela za zaštitu kulturne baštine.  |
| Ukoliko je u fazama Intervencije 1 ili Intervencije 2 planirana izrada projektne dokumentacije, ali još nije započet postupak nabave za izradu dokumentacije, mogu li se procjene planiranih troškova izrade dokumentacije uvrstiti u prijavu i na koji način? | Da, kao procjena planiranih troškova. |
| Financira li se Aktivnosti 1 – Intervencija 2 sredstvima Fonda solidarnosti EU, a sama provedba cjelovite obnove nacionalnim ili drugim sredstvima te je li potrebno u prijavi navesti troškove planirane za aktivnost obnove koja neće biti financirana iz Fonda solidarnosti? | Aktivnosti 1 – Intervencija 2 se ne financira iz Fonda solidarnosti EU te ju nije nužno navesti kao trošak kao ni provedbu cjelovite obnove kulturnog dobra.  |
| Dva projektna prijedloga predani su 5.2.2021. godine. Prema Uputama za prijavitelje trajanje evaluacije za faze 1-3 (Faza 1. Zaprimanje i registracija projektnog prijedloga; Faza 2. Administrativna provjera; Faza 3. Provjera prihvatljivosti operacija i aktivnosti, te provjera prihvatljivosti izdataka (troškova)) je 60 dana. Slijedom navedenog, molimo informaciju kada možemo očekivati neke reakcije od provoditelja javnog poziva, budući da je prošlo skoro pola razdoblja od navedenog roka u Uputama za prijavitelje. | Povjerenstvo za odabir projekata je dana 26. veljače 2021. godine održalo I. sjednicu. Odobreni projekti su u pripremi za ugovaranje, kao i pregled projektnih prijedloga za II. sjednicu Povjerenstva. Informacije o pojedinačnim projektima još uvijek nisu javno dostupne kao ni popis ugovorenih projekata koji će biti objavljen na mrežnoj stranici Ministarstva kulture i medija i Strukturnih fondova u za to propisanom roku.  |
| je li potrebno u troškovniku iskazivati troškove cjelovite obnove koja će se financirati u budućnosti iz nekih drugih sredstava? | Ne, nije nužno iskazati troškove cjelovite obnove.  |
| Pojedinačno zaštićeno nepokretno kulturno dobro u kojem se nalazi i pokretno kulturno dobro (oba upisna u registre kulturnih dobara) je u privatnom vlasništvu fizičke osobe. Vlasnik je s članovima najuže obitelji osnovao udrugu za zaštitu i očuvanje nepokretnog i pokretnog kulturnog dobra, a udruga je uz suglasnost vlasnika kulturno dobro otvorila javnosti pa je isto upisano u registar muzeja i zbirki pri Muzejskom dokumentacijskom centru. Od 2016. godine do pandemije korona virusom i potresa, kulturno dobro posjetilo je 12.000 posjetitelja od kojega broja polovica je nazočila besplatnim predavanjima, koncertima, radionicama i izložbama.Ministarstvo kulture se za zakonskom služnosti upisalo u zemljišne knjige vlasnika nakon što je rješenje o proglašenju nepokretnog kulturnog dobra postalo pravomoćno. Vlasnik je o vlastitom trošku, tj. kreditima otvorio kulturno dobro javnosti i volontira u udruzi i muzeju. Udruga je neprofitna organizacija.Kuća, tj. pojedinačno zaštićeno nepokretno kulturno dobro oštećena je u potresu u ožujku i u prosincu 2020 i ima crvenu kategoriju oštećenja. Pokretno kulturno dobro brigom udruge nije oštećeno u potresima.Udruga je registrirana za kulturu i očuvanje baštine, a vlasnik se odrekao stambenog prostora kako bi kulturna baština bila otvorena javnosti pod upravom udruge. Zbog toga što je kulturno dobro otvoreno javnosti, vlasnik ne može stanovati na adresi svoje nekretnine, tj. nema prebivalište na adresi nepokretnog kulturnog dobra iako je to njegova jedina nekretnina. Zbog toga je u nepovoljnom položaju prema Zakonu o obnovi …(NN 102/20) i mora sudjelovati s 50% troškova obnove u slučaju da podnese zahtjev za obnovu Ministarstvu prostornog uređenja i graditeljstva.Udruga planira podnijeti zahtjev za dodjelu nepovratnih sredstava po predmetnom Pozivu uz suglasnost vlasnika. Smatrate li to prihvatljivim? Naime u odgovorima se pozivate na točku 2.1. Poziva prema kojoj nisu prihvatljive prijave ako je nepokretno kulturno dobro u vlasništvu fizičke osobe. Tu rečenicu koju navodite u odgovorima nismo pronašli u tekstu Poziva.No, ako smatrate da udruga nije prihvatljiva kao prijavitelj po ovom Pozivu, tražimo upute kome poslati prigovor zbog diskriminacije među prijaviteljima. | U skladu s točkom 2.1 Poziva udruge i organizacije civilnog društva koje djeluju u području kulture, umjetnosti i medija kao vlasnici ili korisnici kulturnog dobra mogu biti prijavitelji ukoliko nekretnina nije u suvlasništvu sa drugim fizičkim osobama. Dakle, ukoliko udruga koristi cjelovito kulturno dobro te za cjelovitu obnovu konstrukcije ne mora tražiti suglasnost i sudjelovanje druge fizičke osobe može biti prijavitelj po ovom Pozivu.  |
| U postupku javne nabave za Usluge Izrade projektne dokumentacije sveobuhvatne obnove zgrade nakon potresa, tko je donositelj Odluke o početku postupka obnove zgrade javne namjene,  sukladno odredbama Zakona o obnovi zgrada oštećenih potresom…?Provodi li se za predmetni postupak izrade projektne dokumentacije prema Zakonu o obnovi …ili/i prema Zakonu o građenju? | Postupak javne nabave za usluge Izrade projektne dokumentacije sveobuhvatne obnove zgrade nakon potresa nisu predmetom ovog Poziva. Projektna dokumentacija za cjelovitu obnovu zgrade prihvatljiva je u idejnom obliku kao podloga za ishođenje nužnih akata za izradu projekta cjelovite obnove konstrukcije kao druge prihvatljive aktivnosti po ovom Pozivu.Prijavitelj će u suradnji sa projektantom odlučiti prema kom od navedenih zakona izrađuje dokumentaciju za obnovu kulturnog dobra, oba zakona su na snazi i prihvatljiva je dokumentacija izrađena po oba zakona, ali mora biti izrađena u skladu sa zakonom na koji se poziva i primjenjiva na aktivnosti prihvatljive ovim Pozivom.  |